สวัสดีครับคุณ ผมเคยอ่านเจอข่าว คนที่ระยะฟักตัวของ พิษสุนัขบ้า หลายสิบปี ผมอยากทราบว่าถ้าเขาฉีดวัคซีนป้องกัน พิษสุนัขบ้า ตอนที่ยังอยู่ในระยะฟักตัวหลายสิบปีอยู่ ตอนที่โรคยังไม่แสดงอาการ จะสามารถรักษาได้มั้ยครับ
สวัสดีค่ะ ระยะฟักตัวของโรคพิษสุนัขบ้านั้น ส่วนใหญ่จะอยู่ในช่วง 3 สัปดาห์ - 4 เดือน หรือหากนานกว่านั้น ก็อาจเป็นปีได้ แต่ก็แทบไม่พบค่ะ ส่วนระยะฟักตัวที่นานหลายปี หรือหลายสิบปีนั้น ถือว่าไม่มีค่ะสำหรับวัคซีนป้องกันโรคพิษสุนัขบ้านั้น เมื่อฉีดครบ 4 หรือ 5 เข็มแล้ว ร่างกายก็จะมีภูมิคุ้มกันสูงเพียงพอในการป้องกันการเกิดโรคได้นานเป็นปีค่ะ ดังนั้น แม้ระยะฟักตัวจะนานหลายเดือนหรือเกือบปี วัคซีนที่ได้ฉีดครบไปแล้ว ก็จะสามารถป้องกันโรคได้อยู่ค่ะ